Как да поръчаме интериорни врати от Борман България?
*Нашата работа в магазините е да ориентираме клиента и да се опитаме да му посочим това, което търси. Когато човек е решил да прави поръчка за София област, процедурата е следната:*  
**1.** Обажда се по телефона (или на място в [магазините ни в София](https://borman.biz/magazini-adres-telefoni/) – в Белите брези и Лозенец) и оставя адрес за размери на вратите (апартамент, къща…);  
**2.** След 2-3 часа връщаме обаждането и се договаряме за ден и час за размери за врати;  
**3.** Вземат се размери от наша монтажна група или от обучени колеги от магазините (реакция максимум до ден-два от обаждането). Консултацията на място на адреса и вземането на размерите в границите на гр. София са безплатни! За консултация и размери извън София, се заплащат разходите за гориво.  
**4.** След вземането на размерите, клиента може да заповяда в избрания от него магазин (когато реши, може и след час, може и след месец от вземането на размерите), да подпише договор за продажба на интериорни врати (при договора се плаща 50% предплата и се пуска договор и заявка). При врати на склад, в наличност, за запазване на стоката и гарантиране спазването на срока за доставката и/или монтажа, се препоръчва плащане на 100%;  
**5.** След като пристигнат вратите по поръчката – обаждаме се, договаряме ден/дни за монтаж и действаме. Ако вратите са от наличните модели на склад (това клиента го знае още преди вземането на размерите), деня на монтажа може да се договори още при подписване на договора.